 Waxaa uu ku jawaabey horta khilaafka Ururka sida dadka barkiisa ay u maleynayaan iyo waaqiciga dhabta ah, waa ay kala yihiin, sideedaba qof kasta oo Soomaali ah waa loo baahan yahay, ma jiro qof laga deeqtoomi karo, khilaafkuna wuu fara badan yahay, Ummadda Soomaaliyeedna wuu dhibi khilaafku, mana ogola xiligan, waana wax dadka awoodiisa wiiqa oo cadowgu uu ku soo galo, waxa maanta keeeney baddeena in ay ku dabaaladto Ethobia waa khilaafka Soomaaliya in mudo ah ay ku jirtey, Ummadii waa ay bur burtey, marka loo fiiriyo Urur kala jabay, horta anigu Raga meesha jooga waanu Ixtiraameynaa, oo manta agteena Miizaan bey ku leeyihiin, laakiin wax kala jab la yiraahdo ma jiro, sababtoo ah Hogaanka Ururka isku meel buu joogaa, marka loo fiiro inta halkaas joogta oo aan ogahay in ay yihiin 20 qof, balse sheegtey 31 qof, Golaha dhexe wuxuu ka kooban yahay 191 xubnood marka nisbada ka soo hartey waa la garankaraa, Gudiga fulinta wuxuu ka kooban yahay 45-xubnood, shan xubnood baa halkaas kjoogta, marka inta dhimana waa la garankaraa, marka Urur kala jabey ma jiraan, laakiin shekh-siyaad aan qiimeyneyno wey jiraan, waana jecelnahay in dibu-heshiisiin la sameeyo, laakiin walaallaheena xagood ayey ka socon weysey, walina anagu ma aaminsanin in la xiro Al-baabkii wada hadalka, mar walbana wuu furan yahay. 